31980R2211
L 226/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2211/80 НА СЪВЕТА
от 27 юни 1980 година
за сключване на Споразумението относно риболова между Европейската икономическа общност и правителството на Дания и местното правителство на Фарьорските острови
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че в своята резолюция от 3 ноември 1976 г. относно някои външни аспекти на определянето на риболовна зона от 200 мили в Общността, в сила от 1 януари 1977 г. Съветът приема, че правата за риболов на риболовците от Общността във водите на трети страни трябва да бъдат получени и запазени посредством подходящи споразумения на Общността;
като има предвид, че следва да бъде сключено Споразумението относно риболова между Общността и правителството на Дания и местното правителство на Фарьорските острови, подписано на 15 март 1977 г.,
ПРИЕ НАСТОЯЩИЯ РЕГЛАМЕНТ
Член 1
Споразумението относно риболова между Европейската икономическа общност и правителството на Дания и местното правителство на Фарьорските острови се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета извършва нотификацията, предвидена в член 11 от споразумението (2)
Член 3
Настоящият регламент влиза в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юни 1980 година.